**סיפור יישובי - ערד**

1. **התהליך שהתרחש בישוב בשלוש שנות המיזם:**

עם כניסת המיזם לפני כשלוש שנים לקח על עצמו ראש העיר את התפיסה הכוללת של האחריות העירונית על הגיל הרך. כדי לממש זאת מינה את יפית ארבל – מנהלת הקדם יסודי כמנהלת גיל רך יישובית. היה בזה שינוי גדול בתפיסה. התהליך של שינוי והפנמת התפיסה דרש ועדיין דורש תהליכים של חיבורים, התגברות על התנגדויות והטמעה התפיסה של ואצל כל השותפים. בתהליך זה חוזקו הקשרים והעבודה המשותפת עם גורמים בתוך הרשות: מח' רווחה, שפ"ח, מג"ר והן עם שותפים שעד אז הקשר איתם היה חלש או לא קיים כלל: טיפות החלב, קופות החולים, מעונות היום והמסגרות הפרטיות. אפשר לראות במכוון את הקשיים שעדיין קיימים בקשרים ובשותפות בזירת אנשי המקצוע ובזירת ההורים. יחד עם זה בהשוואה למחוון הקודם – אפשר לראות את ההתקדמות ואת פריצת הדרך .יש לציין שבערד נעשתה קפיצה משמעותית בקשרי העבודה וביכולת לקיים שיח פתוח ומלמד. הרבה מזה בזכות הליווי והייעוץ המקצועי שקיבלה מנהלת הגי"ר היישובית.

1. **פרוט הזירות ותוכנית העבודה לשנת 2021:**

זירת הרשות: במסגרת הגברת השקיפות והעברה רציפה של מידע להורים ולאנשי מקצוע, התחיל בשנת 2020 תהליך של פרסום הן במדיה כתובה והן במדיה הדיגיטלית. יש להרחיב ולתחזק אותה. יש לציין שתהליך הפרסום נעשה יחד עם הדוברות ועם היחידה האסטרטגית של העירייה. דבר אש מעמיק את הטמעת התפיסה.

זירת ההורים: בערד לא הצליחו למצב את תפקיד רכזת ההורים בגלל קושי במציאת בעלת תפקיד מתאימה. יחד עם החוסר במשרה זו משפיע מאוד על היכולות של היחידה לגיל הרך להיות מוקד תמיכתי ומקצועי להורים ולקדם תוכניות עבורם. אי לכך מבקשים מהמיזם 0.5 משרה של רכזת. כאשר השלמה של המשרה שלה תהיה מהתקציב שהוקצה ע"י הרשות לטובת רכזת ינקות אדמיניסטרטיבית (הסבה פנימית בתקציב שהוקצה). בתקציבי הפעלה של הרשות תמשיך התוכנית אם לאם וכן הכוונה להקים פרלמנט הורים בשיתוף של המחלקה לגיל הרך והיחידה הקהילתית ברווחה.

זירת אנשי מקצוע: במהלך השנה התקיימו 4 מפגשים בין מקצועיים לאנשי מקצוע. מפגשים אלה היו חשובים לחיזוק הקשרים וליצירת שפה משותפת. חשוב להמשיך אותם.כמו כן מבקשים מזה זמן רב לקיים הכשרה לכלל עובדות הסמך בגיל הרך – הן שעובדות מטעם החינוך והן מטעם הרווחה. הצוות של המרכז לגיל הרך מתוכנן להעביר הכשרה זו.

1. **כיווני הטמעה בסוף שנת 2021:**

השינוי המשמעותי שנעשה בתפיסה ובאחריות הרשותית על הגיל הרך בערד ימשך. העיר רואה בכך אחד המנועים למשיכת משפחות צעירות לעיר ולחיזוק העיר. התפקיד של רכזת הורים נמצא בדרך להטמעה כחלק ממצבת המחלקה לגיה"ר. כמו כן ימשיכו התוכניות הקיימות: דלת פתוחה, המשחק ככלי התפתחותי, המג"ר, קן לאם. בנוסף תימשך ההקצאה של תקציבי הפעלה לגיל הרך ובתקווה שיצליחו גם ליצור מענים לאוכלוסיות מיוחדות כדוגמת התוכנית מסיכון לסיכוי ו/או מעון יום שיקומי (שני פרויקטים שעובדים עליהם).